
ประกาศองค์การบริหารส่วนตำบลสระพัง
เรื่อง การดำเนินการตามาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับ     ป้ายโฆษณาบนทางสาธารณะ
 …………………………………….	
		
		ตามที่ จังหวัดชัยภูมิ ได้ส่งสำเนาหนังสือกรมส่งเสริมการปกครองส่วนท้องถิ่น ด่วนที่สุด                  ที่ มท 0804.6/ว554  ลงวันที่ 11 กุมภาพันธ์ 2562 เรื่อง มาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะและแจ้งกำชับให้องค์กรปกครองส่วนท้องถิ่นบังคับใช้กฎหมายเกี่ยวกับป้ายโฆษณาบนทางสาธารณะตามพระราชบัญญัติทางหลาวง พ.ศ. 2535 และที่แก้ไขเพิ่มเติม พระราชบัญญัติควบคุมอาคาร พ.ศ. 2522 และที่แก้ไขเพิ่มเติม และพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ. 2535 และที่แก้ไขเพิ่มเติม โดยการตรวจสอบการทำงานของเจ้าหน้าที่ในสังกัดตามสายการบังคับบัญชาในการกำกับดูแลเรื่องการติดป้ายโฆษณาบนทางสาธารณะและให้องค์กรปกครองส่วนท้องถิ่นจัดให้มีช่องทางที่เหมาะสมสำหรับเบาะแสป้ายโฆษณาหรือสิ่งอื่นใดที่รุกล้ำทางสาธารณะหรือไม่ชอบด้วยกฎหมาย โดยใช้ระบบเทคโนโลยีสารสนเทศหรือเครือข่ายสังคมออนไลน์ เพื่อให้การดำเนินการตามมาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะเป็นไปด้วยความเรียบร้อย องค์การบริหารส่วนตำบลสระพัง จึงได้กำหนดช่องทางการแจ้งเบาะแสหรือร้องเรียน/ร้องทุกข์ ดังนี้
1. แจ้งเบาะแสด้วยตนเองได้ที่องค์การบริหารส่วนตำบลสระพัง
2. ผ่านทางไปรษณีย์ ส่งมาที่องค์การบริหารส่วนตำบลสระพัง เลขที่ 168 หมู่ที่ 4 ตำบลสระพัง อำเภอบ้านแท่น จังหวัดชัยภูมิ 36091
3. โทรศัพท์ 0 4488 6309/โทรสาร 0 4488 6309
4. เว็บไซต์องค์การบริหารส่วนตำบลสระพัง  http://srapung.go.th/index.php
5. สื่อออนไลน์ facebook อบต.สระพัง อ.บ้านแท่น และ Line ครอบครัวสระพัง

		องค์การบริหารส่วนตำบลสระพัง จึงขอประกาศการดำเนินการตามมาตรการป้องกันการ    ละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะ ที่อยู่ในความรับผิดชอบขององค์การบริหารส่วนตำบลสระพัง รายละเอียดตามเอกสารที่แนบท้ายประกาศนี้
	จึงประกาศให้ทราบโดยทั่วกัน

